ועדת החוקה, חוק ומשפט, כנסת 25, פרוטוקול מספר 124, 2023-07-13 00:00

שמחה רוטמן: לפני צוהריים טובים

שמחה רוטמן:  אנחנו בדיון רציפות על הצעת חוק לתיקון פקודת הראיות (חיסיון קרימינולוג קליני)

שמחה רוטמן:  נמצא איתנו גם מי שהציע את החוק במקור וגם הצעת החוק אחר כך הוגשה ועברה קריאה ראשונה ולכן אנחנו יכולים להחיל עליה דין רציפות

שמחה רוטמן:       גברתי היועצת המשפטית, את רוצה להסביר קצת? נראה לי שזה דיון הרציפות השני שאנחנו עושים מאז הכנסת, קצת במילה מה אנחנו עושים פה, על מה אנחנו מצביעים, שחברי הכנסת הנוכחים יידעו

נועה ברודסקי לוי: אתה רוצה שנדבר על הצעת החוק או אתה מדבר על עצם הרעיון של החלת הרציפות?     

שמחה רוטמן: על ההליך של הרציפות

שמחה רוטמן:  על החוק, יושב פה בועז, הוא יציג אותו

שמחה רוטמן:  על תהליך הרציפות במשפט, מה אנחנו עושים

נועה ברודסקי לוי: אז לפי החוק אפשר לבקש להחיל דין רציפות כשהמציע או לפחות אחד המציעים שהיו במקור של הצעת החוק שעברה קריאה ראשונה בכנסת קודמת מבקש להחיל דין רציפות, צריך אישור של הוועדה כדי שנוכל להמשיך

שמחה רוטמן: ואז הדיון ימשיך בהצעת החוק מהמקום שבו הוא הופסק בכנסת הקודמת

שמחה רוטמן:  אנחנו העברנו בנושא הזה פנייה לממשלה כדרך ובכללים, הממשלה אמרה שמבחינתה אין התנגדות וקבענו את זה גם לבקשתו של חבר הכנסת טופורובסקי בהקדם האפשרי והכנסנו את זה להיום

שמחה רוטמן:  חבר הכנסת בועז טופורובסקי, בבקשה

בועז טופורובסקי: אדוני היושב ראש, תודה שמצאת זמן בתקופה סוערת זו גם בשביל להביא את הנושא הזה

בועז טופורובסקי:  חיסיון לקרימינולוג קליני זה משהו שלא קיים נכון להיום, זה משהו שלפי גם איגוד הקרימינולוגיה וגם משרד המשפטים והמשטרה הוא משהו שנדרש וראוי שיהיה

בועז טופורובסקי:       מ-2008, מכל מיני סיבות, בעיקר זה לא היה דחוף מספיק, זה לא קודם כמו שצריך

בועז טופורובסקי:  שר המשפטים הקודם תמך בחקיקה וגם שר המשפטים הנוכחי

בועז טופורובסקי:  אני חושב שזה תיקון שחשוב וטוב שייעשה, זה יעזור מאוד לטפל בתהליך הטיפול של הקרימינולוגים הקליניים והאנשים שהטיפול הזה זה בערך הדרך היחידה שלהם להשתקם

שמחה רוטמן: תודה רבה, חבר הכנסת טופורובסקי

שמחה רוטמן:  אני רוצה להעלות את ההצבעה על הרציפות ואז זה יעבור אחר כך למליאה להצבעה בוועדה

שמחה רוטמן:  אני רק אגיד לפני, אולי כהקדמה לדיון הבא, אני שמח שגם בתוככי המחלוקת אנחנו מצליחים למצוא דרך לפעול קואליציה ואופוזיציה לטובת הציבור בישראל

שמחה רוטמן:  אני מקווה שנזכור תמיד, בוודאי בתקופה זו של השנה, שלמרות המחלוקות הקשות וגם לעתים הכואבות אנחנו צריכים וחייבים לפעול ביחד לטובת האזרחים בישראל ולשמור את המחלוקות שלנו במקום הענייני ולא לגופו של אדם

בועז טופורובסקי: בהחלט

בועז טופורובסקי:  אני רק רוצה להגיד משהו, האופוזיציה עד היום אישרה חוקים, רק בהסתכלות עניינית עליהם

בועז טופורובסקי:  נכון, יש הרבה פוליטיקה סביב זה, אבל אני בהחלט חושב שמדינת ישראל צריכה קצת שקט

שמחה רוטמן: בעזרת ה', אני מקווה, בלי לוותר על המחלוקות

בועז טופורובסקי: ועל האחריות

שמחה רוטמן: ועל האחריות, בוודאי

שמחה רוטמן:  אנחנו עושים הצבעה

שמחה רוטמן:  מי בעד? ירים את ידו

שמחה רוטמן:  שלושה

שמחה רוטמן:  מי נגד? אין

שמחה רוטמן:  מי נמנע? אין

שמחה רוטמן: בעד – 3 

שמחה רוטמן: נמנעים – אין אושר

שמחה רוטמן: אני קובע כי הוועדה אישרה לדין רציפות את הצעת החוק, זה יעבור למליאה ובכפוף לאישור המליאה נוכל אחר כך להמשיך את הדיון מהמקום בו הופסק הדיון

שמחה רוטמן:       תודה רבה, ישיבה זו נעולה